google/wiki40b huggingface dataset:
ताज वाले बाबा मजार

ताज वाले बाबा मजार, उत्तर प्रदेश के जनपद प्रतापगढ़ के कुंडा तहसील के हीरागंज गांव में स्थित मुस्लिम एवं हिन्दू समुदाय के लोगो का आस्था का केंद्र हैं। यह प्रतीकात्मक मजार नागपुर के प्रसिद्ध मुस्लिम सूफ़ी संत हज़रत बाबा सैय्यद ताजुद्दीन औलिया (जनवरी २७ , १८६१ – अगस्त १७, १९२५) को समर्पित हैं। बाबा का यह मजार हिन्दु मुस्लिम एकता का प्रतीक है।

इतिहास एवं स्थापना

प्रतापगढ़ के फतूहाबाद निवासी बाबा जियालाल पाल ने ३० मार्च १९९५ को इस मजार की स्थापना की। मजार की स्थापना में सेठ गिरधारीलाल केसरवानी का भी विशेष योगदान रहा।

विशेष तिथि

प्रत्येक गुरुवार को यहाँ पर भक्तों की भारी भीड़ जमा होती है। दूर-दूर से लोग अपनी-अपनी फरियादें लेकर बाबा के दरबार में आते हैं। बाबा भी अपने चाहने वालो को कभी निराश नहीं करते है। बाबा के खिदमतगार जियालाल पाल बाबा है।

उर्स

हर वर्ष ३० मार्च को नागपुर वाले बाबा ताजुद्दीन मुहम्मद बदरुद्दीन का उर्स धूमधाम से मनाया जाता है। बाबा के अकीदतमंत दूरदराज से आकर प्रसाद चढाते है एवं बाबा से मन्नत मांगते है।
बाबा के खिदमतगार बाबा जियालाल पाल के घर फतूहाबाद से बाबा ताज वाले का संदल घोङे बैण्ड बाजे के साथ धूमधाम से बाबा की मजार पर आता है इस दिन उर्स कमेटी एक विशाल लंगर का आयोजन करती है एवं रात मे अकीदतमंतो के मनोरंजन के लिये जवाबी क़व्वाली का भी आयोजन होता है। इसकी जिम्मेदारी उर्स कमेटी के मुकेश केसरवानी एवं लक्ष्मी पाल की होती है।
बेयरूत

लोग

बेयरूत के लगभग ५०% लोग ईसाई (पूर्व और उत्तर के मोहल्ले), २५% शिया (दक्षिण के मोहल्ले) और २५% सुन्नी (मध्य और पश्चिम के मोहल्ले) हैं। परम्परानुसार इस शहर का महापौर हमेशा सुन्नी मुस्लिम होता है जबकि इसका प्रांतीय राज्यपाल हमेशा यूनानी पारम्परिक ईसाई सम्प्रदाय का होता है।
मेम्नोनिया चतुष्कोण

मेम्नोनिया चतुष्कोण (Memnonia quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोणिय नक्शों की श्रृंखला में से एक है। मेम्नोनिया चतुष्कोण को MC-16 (मार्स चार्ट-16) के रूप में भी जाना जाता है।
उमेश प्रकाशन

यह हिन्दी पुस्तकों के एक प्रमुख प्रकाशक हैं।
वाणासुर

बाणासुर, अशना से उत्पन्न, असुरराज बलि वैरोचन के सौ पुत्रों में सबसे ज्येष्ठ, शिवपार्षद, परमपराक्रमी योद्धा और पाताललोक का प्रसिद्ध असुरराज जिसे महाकाल, सहस्रबाहु तथा भूतराज भी कहा गया है। शोणपुरी, शोणितपुर अथवा लोहितपुर इसकी राजधानी थी। असुरों के उत्पात से त्रस्त ऋषियों की रक्षा के क्रम से शंकर ने अपने तीन फलवाले बाण से असुरों की विख्यात तीनों पुरियों को बेध दिया तथा अग्निदेव ने उन्हें भस्म करना आरंभ किया तो इसने पूजा से शंकर को अनुकूल कर अपनी राजधानी बचा ली थी (मत्स्य., 187-88; ह.पु., 2/116-28; पद्म., स्व., 14-15)। फिर इसने शंकरपुत्र बनने की इच्छा से घोर तपस्या की। प्रसन्न होकर शिव ने इसे कार्तिकेय के जन्मस्थान का अधिपति बनाया था (ह.पु. 2/116-22)। शिव के तांडव नृत्य में भाग लेने से शंकर ने प्रसन्न होकर इसकी रक्षा का बीड़ा उठाया था।
उषा अनिरुद्ध की पुराणप्रसिद्ध प्रेमकथा की नायिका इसी की कन्या थी। स्वप्नदर्शन द्वारा कृष्णपुत्र अनिरुद्ध के प्रति पूर्वराम उत्पन्न होने पर इसने चित्रलेखा (दे. "चित्रलेखा") की सहायता से उसे अपने महल में उठवा मँगाया और दोनों एक साथ छिपकर रहने लगे। किंतु भेद खुल जाने पर दोनों बाण के बंदी हुए। इधर कृष्ण को इसका पता चला तो इन्होंने बाण पर आक्रमण कर दिया। भीषण युद्ध हुआ, यहाँ तक कि इसी में एक दाँत टूट जाने से गणेश "एकदंत" हो गए। अंत में कृष्ण ने बाण को मार डालने के लिए सुदर्शन चक्र उठाया किंतु पार्वती के हस्तक्षेप तथा आग्रह पर केवल अहंकार चूर करने के निमित्त इसके हाथों में से दो (पद्म., 3/2/50) अथवा चार (भाग.पु., 10/63/49) को छोड़कर शेष सभी काट डाले। फिर उन्होंने उषा अनिरुद्ध का विवाह सम्मानपूर्वक द्वारका में संपन्न कराया।
पीएसएलवी-सी37

लॉन्च

14 फरवरी को प्रक्षेपण के लिए उल्टी गिनती शुरू ही गयी, जहां चार रॉकेट में प्रणोदक (इग्नाइटर) भरने का काम हुआ। 14 फरवरी 2017, मंगलवार को सुबह 5.28 बजे इसे शुरू किया गया। मिशन रैडिनेस रिव्यू कमेटी तथा लांच ऑथराइजेशन बोर्ड ने 13 फरवरी की रात ही 28 घंटे की उल्टी गिनती की मंजूरी दे दी थी जो मंगलवार, 14 फरवरी सुबह 5.28 बजे शुरू हो गयी। 44.4 मीटर लंबे पीएसएलवी-सी 37 की भार ढोने की क्षमता 320 टन है और ठोस स्ट्रैप-ऑन मोटर के उपयोग के साथ एक्सएल प्रारूप में यह इसकी 16वीं उड़ान थी। सहयात्री उपग्रहों में 101 नैनो उपग्रह शामिल थे जिनमें इजराइल, कज़ाकिस्तान, नीदरलैंड, स्विटजरलैंड, संयुक्त अरब अमीरात के तथा 96 सैटेलाइट अमेरिका के थे। साथ ही भारत के दो नैनो उपग्रहआईएनएस-1ए और आईएनएस-1बी भी शामिल थे। इन सभी उपग्रहों का कुल भार 1378 किलोग्राम था।
रॉकेट की उड़ान सोलह मिनट में ख़त्म होने की उम्मीद थी। उपग्रहों, उसके बाद अलग होने लगे, मोटे तौर पर यह दस मिनट की अवधि में शुरू हुआ। कार्टोसैट 2 डी पहले तैनात किया गया, इसके पीछे नैनो सेटलाइट कक्षा में छोड़ी गयीं। नेनो सैटलाइट को क्वॉपैक डिस्पेनसर में पैक किया गया था। पूरे ऑपरेशन के 28 मिनट तक ख़त्म हो जाने की उम्मीद थी। इस उड़ान का दूरदर्शन, यूट्यूब पर सीधा प्रसारण किया गया।

लागत

इस मिशन की कुल लगात यूएस $15 मिलियन है, इसरो के अनुसार इसका मिशन का आधा बजट वो विदेशी उपग्रहों के लांच से ही निकाल लेगा।
सहचर पूंजीवाद

सहचर पूँजीवाद या सुहृद पूँजीवाद या क्रोनी कैपिटलिज़्म (Crony Capitalism) अर्थव्यवस्था की उस अवस्था का सूचक है जहाँ व्यापार-वाणिज्य में सफलता व्यापारी और सरकारी अधिकारियों के आपसी संबंध से तय होने लगती है। इसके तहत सरकारी तंत्र द्वारा व्यापारियों-उद्योगपतियों को कानूनी स्वीकृति (legal permits) के आवंटन में पक्ष लेकर, उन्हें सरकारी अनुदान देकर, कर संबंधी सहूलियतें देकर तथा अन्य आर्थिक अनियमितताओं के ज़रिये लाभ पहुँचाया जाता है। सार्वजनिक मानस पटल पर सहचर पूँजीवाद एक पद के तौर पर एशियाई वित्तीय संकट की व्याख्या के दौरान सामने आया।
एवा

जनसंख्या

नेपाल के २००१ का जनगणना अनुसार एवा का जनसंख्या ३७५८ है। इसमै पुरुष ४८% और महिला ५२% है।
स्वामिनाथन गुरुमूर्ति

एस॰ गुरुमूर्ति या स्वामिनाथन गुरुमूर्तिएक खोजी पत्रकार और चार्टर्ड एकाउंटेंट हैं। पढ़ाई से चार्टर्ड अकाउंटेंट गुरुमूर्ति इंडियन एक्सप्रेस के मालिक रामानाथ गोयनका के सलाहकार रह चुके हैं। गोयनका 72 साल के हुआ करते थे और गुरुमूर्ति 27 साल के। गोयनका ने ही गुरुमूर्ति को धीरूभाई अंबानी की तेज तरक्की की पड़ताल करने के काम में लगाया था। गुरुमूर्ति इस काम में बहुत कामयाब रहे और रिलायंस को असलियत उजागर होने से कई परेशानियों का सामना करना पड़ा था। गुरुमूर्ति का चरित्र मणिरत्नम की फिल्म गुरु में भी पत्रकार श्याम के रूप में सामने आता है। गुरु में गुरुमूर्ति की भूमिका को अभिनेता माधवन ने निभाया है।

बोफोर्स मामले में गुरुमूर्ति

बोफोर्स के मामले में भी गुरुमूर्ति की खोजी पत्रकारिता जासूसी के उच्चतम स्तर पर पहुंच गई थी। उन्होंने भारत सरकार की नाक में दम कर दिया और परिणाम स्वरूप जेल भी गए।
गुरुमूर्ति आज हमारे बीच एक ऐसे पत्रकार के रूप में हैं, जिन्हें आदर्श माना जा सकता है। हालांकि पत्रकार उन्हें चार्टर्ड अकाउंटेंट ज्यादा मानते हैं, जबकि चार्टर्ड अकाउंटेंट उन्हें पत्रकार के रूप में देखते हैं। स्वदेशी जागरण मंच के एक संयोजक और एक शुद्ध भारतीय चिंतक के रूप में गुरुमूर्ति आदर के प्रतीक हैं। गुरुमूर्ति एक चिंतक के रूप में दूसरों को सहज ही यह अहसास कराते हैं कि भारतीय होना अपने आप में एक उपलçब्ध है और भारतीय संस्कृति व परिवार व्यवस्था का कोई सानी नहीं है।
सिंद

सिन्द भारत के मध्य प्रदेश व उत्तर प्रदेश में बहने वाली एक नदी है। इसकी लंबाई 470 किमी है। मध्य प्रदेश में यह उत्तर पूर्व दिशा में बहती है और जगमानपुर के पास उत्तर प्रदेश में प्रविष्ट होती है और यहाँ से १५ किमी उत्तर में यह यमुना नदी से मिल जाती है।
यह विदिशा जिले के ग्राम गोपितलाई तहसील लटेरी स्थित ताल से निकलती है जो समुद्र दल से १,७८० फुट की ऊँचाई पर स्थित है। पार्वती, नन एवं माहूर इसकी प्रमुख सहायक नदियाँ हैं। इस नदी में पूरे वर्ष जल रहता है। वर्षा ऋतु में इसमें भयंकर बाढ़ आती है। चट्टानी किनारों के कारण यह नदी सिंचाई के उपयुक्त नहीं है।
पेरियार नदी

नामार्थ

तमिल व मलयालम भाषाओं में "पेरियार" का अर्थ "बड़ी नदी" है।

भौगोलिक स्थिति

पेरियार नदी केरल में पश्चिमी घाट से निकलकर पश्चिम में प्रवाहित होती हुई अरब सागर में गिरती है। यह तीव्र ढाल में प्रवाहित होने के कारण समानांतर प्रतिरूप का निर्माण करती है।पश्चिम की ओर से बहने वाली नदियों में पेरियार दूसरी सबसे लंबी नदी है जिसका अधिकतम पानी मुल्लापेरियार नामक बांध में एकत्रित होता है जिससे तमिलनाडु एवं उसके पड़ोसी राज्यों की सिंचाई होती है! पेरियार नदी का उद्गम स्थल पश्चिम घाट की शिवागिरी की पहाड़ियों से माना जाता है

लम्बाई (मीटर में)

भारत के प्रदेश केरल की यह नदी सबसे लम्बी नदी है, जिसकी लम्बाई 244 किमी है।
कार्बनिक अभिक्रिया

वर्गीकरण

कार्बनिक रसायन में मुख्य रूप से अभिक्रियाओं के नाम उनके आविष्कारक के नाम पर रखी जाती है।

बाहरी कड़ियाँ

hfggi
बंसल क्लासेस

इतिहास

विनोद कुमार बंसल 1971 में  बनारस हिन्दू विश्वविद्यालय से स्नातक की उपाधि प्राप्त की मैकेनिकल इंजीनियरिंग में  . .

कार्यक्रम

बंसल ट्यूटोरियल के साथ शुरू कर दिया कोचिंग के लिए आईआईटी, और समय के साथ वे शुरू से कोचिंग के लिए छात्रों को एआईईईई, एनआईटी, डीसीई/ एनएसआई टी आदि, इंजीनियरिंग के लिए और एआईपीएमटी के लिए चिकित्सा. हर एक के बाद प्रवेश परीक्षा वे विश्लेषण कागज और इसे प्रकाशित छात्रों के लिए मिलान करने के लिए हैं।
बाहुनडाँगी

बाहुनडाँगी नेपालके मेची अंचलके झापा जिला का एक गाँव विकास समिति है।
चिल्ड्रन बुक ट्रस्ट

यह हिन्दी पुस्तकों के एक प्रमुख प्रकाशक हैं।
बिहार योग भारती

बिहार योग भारती एक योग का संस्थान है जो गुरुकुल के वातावरण में योग की शिक्षा प्रदान करती है। यह बिहार में मुंगेर के पास स्थित है। इसकी स्थापना सन् १९९४ में स्वामी निरंजनानन्द ने की। इस संस्थान की स्थापना नालन्दा एवं विक्रमशिला के प्राचीन विश्वविद्यालयों की तरह हुआ है। यह संस्थान इन प्राचीन शिक्षा केन्द्रों में आरम्भ हुए योग, वेदान्त तंत्र एवं अन्य सम्बन्धित क्षेत्रों में हुए कार्य को आगे बढ़ायेगा।
बिहार योग भारती भारत की ऋषि परम्परा, वैदिक जीवन पद्धति एवं योग की सनातन संस्कृति को समर्पित केन्द्र है।
फ़ैज़ अहमद फ़ैज़

जीवन-वृत्त

उनका जन्म १३ फ़रवरी १९११ को लाहौर के पास सियालकोट शहर, पाकिस्तान (तत्कालीन भारत) में हुआ था। उनके पिता एक बैरिस्टर थे और उनका परिवार एक रूढ़िवादी मुस्लिम परिवार था। उनकी आरंभिक शिक्षा उर्दू, अरबी तथा फ़ारसी में हुई जिसमें क़ुरआन को कंठस्थ करना भी शामिल था। उसके बाद उन्होंने स्कॉटिश मिशन स्कूल तथा लाहौर विश्वविद्यालय से पढ़ाई की। उन्होंने अंग्रेजी (१९३३) तथा अरबी (१९३४) में ऍम॰ए॰ किया। अपने कामकाजी जीवन की शुरुआत में वो एमएओ कालेज, अमृतसर में लेक्चरर बने। उसके बाद मार्क्सवादी विचारधाराओं से बहुत प्रभावित हुए। "प्रगतिवादी लेखक संघ" से १९३६ में जुड़े और उसके पंजाब शाखा की स्थापना सज्जाद ज़हीर के साथ मिलकर की जो उस समय के मार्क्सवादी नेता थे। १९३८ से १९४६ तक उर्दू साहित्यिक मासिक अदब-ए-लतीफ़ का संपादन किया।
सन् १९४१ में उन्होंने अपने छंदो का पहला संकलन नक़्श-ए-फ़रियादी नाम से प्रकाशित किया। एक अंग्रेज़ समाजवादी महिला एलिस जॉर्ज से शादी की और दिल्ली में आ बसे। ब्रिटिश भारतीय सेना में भर्ती हुए और कर्नल के पद तक पहुँचे। विभाजन के वक़्त पद से इस्तीफ़ा देकर लाहौर वापिस गए। वहाँ जाकर इमरोज़ और पाकिस्तान टाइम्स का संपादन किया। १९४२ से लेकर १९४७ तक वे सेना में थे। लियाकत अली ख़ाँ की सरकार के तख़्तापलट की साजिश रचने के जुर्म में वे १९५१‍ - १९५५ तक कैद में रहे। इसके बाद १९६२ तक वे लाहोर में पाकिस्तानी कला परिषद् में रहे। १९६३ में उन्होंने योरोप, अल्जीरिया तथा मध्यपूर्व का भ्रमण किया और तत्पश्चात १९६४ में पकिस्तान वापस लौटे। वो १९५८ में स्थापित एशिया-अफ़्रीका लेखक संघ के स्थापक सदस्यों में से एक थे। भारत के साथ १९६५ के पाकिस्तान से युद्ध के समय वे वहाँ के सूचना मंत्रालय में कार्यरत थे।
१९७८ में एशियाई-अफ़्रीकी लेखक संघ के प्रकाशन अध्यक्ष बने और १९८२ तक बेरुत (लेबनॉन) में कार्यरत रहे। १९८२ में वापस लाहौर लौटे और १९८४ में उनका देहांत हुआ। उनका आखिरी संग्रह "ग़ुबार-ए-अय्याम" (दिनों की गर्द) मरणोपरांत प्रकाशित हुई।
अंतर्राष्ट्रीय सौर गठबंधन

मुख्यालय

इस संगठन का अंतरिम सचिवालय राष्ट्रीय सौर उर्जा संस्थान, ग्वालपहाड़ी, गुड़गांव में बनाया गया है। इसका उद्घाटन २५ जनवरी २०१६ को। 
मुख्यालय के निर्माण हेतु भारत सरकार ने राष्ट्रीय सौर उर्जा संस्थान कैंपस के अंदर पांच एकड़ जमीन आवंटित की है।
२५ जनवरी २०१६ को भारत के प्रधानमंत्री श्री नरेन्‍द्र मोदी और फ्रांस के राष्ट्रपति श्री फ्रांस्वा ओलांद ने संयुक्त रूप से अंतर्राष्ट्रीय सौर गठबंधन मुख्यालय की आधारशिला रखी।

प्रगति

२०१६ के मरक्केश जलवायु सम्मेलन में १५ नवंबर २०१६ को इस संधि का आधिकारिक प्रारूप प्रस्तुत किया गया और पहले दिन १५ देशों ने इस पर हस्ताक्षर किए। ये देश थे- बांग्लादेश, ब्राज़ील, बुर्कीना फासो, कम्बोडिया, कांगो, डोमिनिकन रिपब्लिक, इथियोपिया, गिनी रिपब्लिक, मैडागास्कर, माली, नौरु, नाइजर, तंज़ानिया तथा तुवालु.वर्तमान में कुल देेेशों की संख्या ७६ हो गया है। पलाउ के जुड़ने के बाद ।
उर्मिला शिरीष

उर्मिला शिरीष एक हिन्दी लेखक है।
डॉ॰ उर्मिला शिरीष की विभिन्न कहानियां उर्दू, अंग्रेजी, पंजाबी, गुजराती तथा उडि़या में अनुवादित हुई हैं।
११८८ ईसा पूर्व

११८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दक्षिण उरल स्टेट यूनिवर्सिटी

छात्र जीवन

दक्षिण यूआरएल स्टेट यूनिवर्सिटी में छात्र जीवन सिर्फ शैक्षिक प्रक्रिया, सक्रिय सेवानिवृत्ति, अविस्मरणीय घटनाओं और निश्चित रूप से रचनात्मकता नहीं है!
क्या हमारे छात्र रहते हैं? वे शहरों, क्षेत्रों, सभी रूसी और अंतरराष्ट्रीय टूर्नामेंटों में हिस्सा लेते हैं, नई स्थिति जीतते हैं और नई ऊंचाइयों तक पहुंचते हैं।
बस कल्पना करें, २३ प्रदर्शन समूहों की विस्तृत श्रृंखला, २४ खेल क्लब और एसएससी में छात्र संगठन हैं।
हर साल, विश्वविद्यालय २०० से अधिक कार्यक्रम आयोजित करता है। उनमें से, प्रसिद्ध पारंपरिक प्रतिस्पर्धा श्री और मिस साउथ यूआरएल स्टेट यूनिवर्सिटी, जिनके प्रतियोगियों सौंदर्य, बुद्धि और रचनात्मकता के साथ प्रतिस्पर्धा करते हैं। केवीएन सदस्य (मजाकिया और अभिनव लोगों के क्लब) विभिन्न कार्यक्रमों के माध्यम से रूस के सभी चरणों और एसएसएम कार्यक्रम के पोस्टर में प्रदर्शन करते हैं।

बाहरी कड़ियाँ

दक्षिण उरल स्टेट यूनिवर्सिटी
कारेज़

कारेज़ (फ़ारसी: کاریز‎, karez), कारीज़ या क़नात (अरबी: قناة‎‎, qanat) शुष्क या अर्ध-शुष्क और गरम इलाक़ों में नियमित रूप से लगातार पानी उपलब्ध कराने की एक व्यवस्था है।

निर्माण

कारेज़ बनाने के लिये पहले अधिक ऊँचाई वाले क्षेत्र में ज़मीन के नीचे पानी का स्रोत ढूंढा जाता है और फिर ज़मीन के नीचे ही नाला निकालकर उस पानी को दूर तक किसी निचले क्षेत्र में ले जाया जाता है और वहाँ जल के बाहर निकलने का एक मुख होता है। इस मुख से पानी गुरुत्वाकर्षण के प्रभाव से स्वयं ही उँचे जलाशय से निचले क्षेत्र की तरफ़ बहकर निकलता रहता है। नाला धरती ने नीचे होने के कारण शुष्कता और गरमी के बावजूद भी पानी वाष्पीकरण (इवैपोरेशन) से खोया नहीं जाता, जबकि यदि नाला ज़मीन से ऊपर होता तो बहुत-सा भाप बनकर ग़ायब हो जाता। नाला बनाने के लिये और उसकी देखरेख के लिये हर थोड़ी दूरी पर नाले से धरती की सतह तक एक खोल बनाया जाता है, जो वाष्पीकरण से बचने के लिये अक्सर ऊपर से ढका जाता है। ईरान में अधिकतर कारेज़ ५ किमी से कम दूरी के भूमिगत नाले रखते हैं लेकिन केरमान के पास का एक कारेज़ ७० किमी लम्बा है।

आविष्कार और फैलाव

कारेज़ तकनीक सबसे पहले ईरान में १००० ईसापूर्व के आसपास खोजी गई थी और वहाँ से अन्य क्षेत्रों में फैल गई। ध्यान दें कि कारेज़ तभी पानी का बन्दोबस्त कर सकती है जब भूमिगत जलाशय उस स्थान से अधिक ऊँचाई पर हो जहाँ पानी सिन्चाई व अन्य प्रयोगों के लिये पहुँचाना है। इसलिये यह भारतीय उपमहाद्वीप के उत्तरी मैदानी इलाक़ों में कम दिखते है। सर्द या ग़ैर-शुष्क क्षेत्रों में पानी वाष्पीकरण से कम खोया जाता है, इसलिये हिमालय क्षेत्र में नहर-नाले ज़मीन से ऊपर ही बनाए जाते हैं और कारेज़ बनाने के लिये मेहनत करने की आवश्यकता नहीं होती। लेकिन दक्षिण भारत में कर्नाटक जैसे इलाक़ों में और पश्चिमोत्तरी भारतीय उपमहाद्वीप में बलोचिस्तान जैसे क्षेत्रों में कारेज़ मिलते हैं। इसके अलावा उत्तर अफ़्रीका में कारेज़ बहुत प्रचलित हैं, जहाँ वे 'क़नात' के नाम से जाने जाते हैं। यह मध्य एशिया में कज़ाख़स्तान और शिंजियांग जैसे क्षेत्रों में भी बहुत मिलते हैं।
याल्ला (संगीत गुट)

याल्ला (रूसी व उज़बेक: Ялла, Yalla), जिन्हें उज़बेक लहजे में यैल्लै कहते हैं, उज़बेकिस्तान का एक रॉक संगीत गुट है। यह १९७० में उभरा और १९७० व १९८० के दशकों में पूरे सोवियत संघ और पूर्वी यूरोप के अन्य देशों में मशहूर हो गया। इनका एक गाना, 'उचकुदुक - त्रि कोलोदत्सा' जो उज़बेकिस्तान के उचकुदुक शहर के बारे में था, विशेष रूप से बहुत प्रसिद्ध हुआ और आज भी रूस व भूतपूर्व सोवियत संघ के अन्य हिस्सों में जाना जाता है।
याल्ला के मुख्य गायक फ़ार्रुख़ ज़ोकिरोव​ हैं। गुट के सभी सदस्य ताशकेंत के ओस्त्रोव्सकी अभिनय कला संसथान और अशरफ़ी सरकारी संगीतालय के उत्तीर्ण हैं। वे सभी उज़बेक समुदाय से हैं और अपने गानों में उज़्बेकिस्तान की लोक-धुनों और कविताओं का मिश्रण करते हैं। इनके अधिकतर गाने उज़बेक और रूसी भाषाओं में हैं हालांकि कभी-कभी वे जर्मन, तातार और अरबी में भी गाते हैं। इसके अलावा इन्होनें फ़ारसी, हिन्दी, नेपाली और फ़्रांसीसी में भी गया हुआ है।
खः

खः देवनागरी व्यंजन के ख वर्ण का एक अक्षर है।
पोर्की पिग

पोर्की पिग वार्नर बन्धु का प्रसिद्ध चरित्र है ये डेफी डक या बग्स बनी के साथ दिखाया जाता है ये स्वभाव से बेहद भोलाभाला है डक और बनी दोनो इसे ठगने से बाज नही आते और यह उनकी चालोँ का शिकार हो जाता है प्लःप्रोसिअक पोर्क्य्
गुलाम हैदर वाईन

ग़ुलाम हैदर वाईन, एक पाकिस्तानी राजनेता हैं, एवं पाकिस्तान के प्रांत पंजाब के पूर्व मुख्यमंत्री भी रह चुके हैं। उनका कार्यकाल १९९० से १९९३ तक था। वे इस्लामी जम्हूरी इत्तेहाद के टिकट पर मुख्यमंत्री बने थे।
ब्रिगेडियर

ब्रिगेडियर ,एक सैन्य रैंक है , जिसकी  वरिष्ठता देश पर निर्भर करती है। कुछ देशों में यह कर्नल के ऊपर एक वरिष्ठ रैंकिंग है, जो एक ब्रिगेडियर जनरल के बराबर होती  है,जो  विशेषकर कम से कम एक हजार सैनिकों की  ब्रिगेड को नियंत्रित  करता है। अन्य देशों में, यह एक गैर-कमीशन रैंक है (जैसे स्पेन , इटली , फ्रांस , नीदरलैंड और इन्डोनेशियाई पुलिस रैंक)।
ताजिकिस्तान की जनसांख्यिकी

ताजिकिस्तान की जनसांख्यिकी, ताजिकिस्तान की आबादी की जनसांख्यिकीय विशेषताओं, जनसंख्या वृद्धि, जनसंख्या घनत्व, जातीयता, धार्मिक संबद्धताओं और आबादी के अन्य पहलुओं के बारे में है।
ताजिकिस्तान का मुख्य जातीय समूह ताजिक है, जिसमें उज्बेक्स और किरगिज़ और अल्पसंख्यक अल्पसंख्यक अल्पसंख्यक अल्पसंख्यक हैं। चूंकि ताजिकिस्तान में हर कोई एक जातीय ताजिक नहीं है, इसलिए देश के गैर-ताजिक नागरिकों को ताजिकिस्तान कहा जाता है। ताजिकिस्तान से किसी भी व्यक्ति की आधिकारिक राष्ट्रीयता एक ताजिकिस्तान है, जबकि जातीय ताजिक बहुमत केवल खुद को ताजिक कहते हैं। समकालीन ताजिक एक ईरानी लोग हैं। विशेष रूप से, वे पश्चिमी ईरानी फारसियों के साथ-साथ गैर-ईरानी लोगों के मिश्रण के साथ मध्य एशिया के प्राचीन पूर्वी ईरानी लोगों, जैसे सोग्डिअन और बैक्ट्रियन से निकले हैं,

बोली

ताजिकिस्तान में फ़ारसी (मध्य एशियाई बोलीभाषाओं) की कई बोलीभाषा बोली जाती है और यह इसकी आधिकारिक भाषा है (आधिकारिक तौर पर ताजिक के रूप में जाना जाता है)। रूसी सरकार और व्यापार दोनों में व्यापक रूप से प्रयोग किया जाता है। विभिन्न जातीय अल्पसंख्यक अलग-अलग भाषा बोलते हैं, उदाहरण के लिए उज़्बेक तुर्कमेनिस्तान, किरगिज़ और खोवार। गोर्नो-बदाखशन स्वायत्त प्रांत में, शुगनी के साथ-साथ अन्य पामिर भाषाएं भी बोली जाती हैं। उत्तरी यघ्नोब घाटी में, यघनोबी भाषा अभी भी बोली जाती है।
सुस्सल

सुस्सल कश्मीर के राजा १११२-२० और ११२१-११२८ में रहे।
उसके शासन का वृत्तान्त कल्हण की राजतरंगिनी में मिलता है।
चौरासी विधानसभा क्षेत्र (राजस्थान)

चौरासी विधानसभा क्षेत्र राजस्थान का एक विधानसभा क्षेत्र है।
अनिल काकोदकर

सम्मान

अनिल काकोदकर को सन १९९८ में पद्मश्री, १९९९ में पद्म भूषण तथा २६ जनवरी २००९ पद्म विभूषण से सम्मानित किया गया।
नावेद असलम

नावेद असलम एक भारतीय फ़िल्म टीवी और थिएटर अभिनेता तथा पटकथा लेखक हैं जिन्हें मुख्यतः 1990 में सोनी टीवी पर जारी मेडिकल ड्रामा हॉस्पिटल तथा फ़िल्म छाल (2002) एवं सेहर (2005) में अभिनय के लिए जाना जाता है। उन्होंने विभिन्न नाटकों के लिए लेखन निर्देशन और अभिनय का कार्य किया है।
असलम ने अपनी स्नाकोत्तर 1989 में जामिया मिलिया इस्लामिया से जन संचार में की। वर्तमान में वो अपने दो पुत्रों के साथ रहते हैं।
डेजर्ट रेन

परिणाम

कैसेट और सीडी पर जारी की गई डेजर्ट रेन अपने समय में, और आज के लिए भी एक मील का पत्थर माना जाता है। साउंड इंजीनियर विक्रम मिश्रा ने इसे एक डीएटी टेप पर रिकॉर्ड किया था, और इसके बाद भी इसकी गुणवत्ता इतनी प्रभावशाली थी कि लगभग एक दशक बाद भी यह बिक्री पर है। आलम्यूजिक.कॉम के भास्कर गुप्ता ने एल्बम की समीक्षा में इसे बैंड के संगीत के विकास और उनके शुरुआती प्रेरणा के लिए एक महत्वपूर्ण कड़ी माना है।
फकिरहाट उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

फकिरहाट उपजिला बांग्लादेश के दक्षिण-पश्चिमी भाग में, खुलना विभाग के बगेरहाट जिले में स्थित है।
गोह

गोह (Monitor lizard) सरीसृपों के स्क्वामेटा (Squamata) गण के वैरानिडी (Varanidae) कुल के जीव हैं, जिनका शरीर छिपकली के सदृश, लेकिन उससे बहुत बड़ा होता है।
गोह छिपकिलियों के निकट संबंधी हैं, जो अफ्रीका, आस्ट्रेलिया, अरब और एशिया आदि देशों में फैले हुए हैं। ये छोटे बड़े सभी तरह के होते है, जिनमें से कुछ की लंबाई तो 10 फुट तक पहुँच जाती है। इनका रंग प्राय: भूरा रहता है। इनका शरीर छोटे छोटे शल्कों से भरा रहता है। इनकी जबान साँप की तरह दुफंकी, पंजे मजबूत, दुम चपटी और शरीर गोल रहता है। इनमें कुछ अपना अधिक समय  vchh में

जातियाँ

इनकी कई जातियाँ हैं, लेकिन इनमें सबसे बड़ा ड्रैगन ऑव दि ईस्ट इंडियन ब्लैंड (Dragon of the East Indian bland) लंबाई में लगभग 10 फुट तक पहुँच जाता है। नील का गोह (नाइल मॉनिटर / Nile Monitor, V. niloticus) अफ्रीका का बहुत प्रसिद्ध गोह है और तीसरा (V. exanthematicus) अफ्रीका के पश्चिमी भागों में काफी संख्या में पाया जाता है। इसकी पकड़ बहुत ही मजबूत होती है।
भारत में गोहों की छ: जातियाँ पाई जाती हैं, जिनमें कवरा गोह (V. Salvator) सबसे प्रसिद्ध है। इसके बच्चे चटकीले रंग के होते हैं, जिनकी पीठ पर बिंदियाँ पड़ी रहती हैं और जिन्हें हमारे देश में लोग 'बिसखोपरा' नाम का दूसरा जीव समझते हैं। लागों का ऐसा विश्वास है कि बिसखोपरा बहुत जहरीला होता है, लेकिन वास्तव में ऐसा है नहीं। बिसखोपरा कोई अलग जीव न होकर गोह के बच्चे हैं, जो जहरीले नही होते।

रहन-सहन

गोह पानी व दलदल से प्यार करती है। साँप की तरह जीभ लपलपाती रहती। लगभग  सात फुट से ज्यादा। पूँछ लंबी, चपटी, देह की बजाय भारी। दाँत नुकीले, थूथन का सिरा चपटा, सिर दबा हैआ आर अगुलिया साधारण लबाइ की होती हैं। पूछ की मार बडा असर करती है।
गोह जब दौडती है तब पूछ ऊपर उठा लेती है। गोह मेंढक, कीडे-मकोडे, मछलियाँ और केकडे खाती है। यह बडी गुस्सैल स्वभाव की है। गोह आजकल बरसात से पहले किसी बिल या छेद में १५ से २० तक अडे देती है। मादा अंडों को छिपाने के लिए फिर भर देती है और बहकाने के लिए चारों ओर दो-तीन और बिल खोदकर छोड देती है। आठ नौ महीने के बाद कहीं सफेद रग के अंडे फूटते है। छोटे बच्चों के शरीर पर बिंदिया, व चमकदार छल्ले होते है। गोह पानी में रहती है। तराकी में दक्ष है यह, साथ में तेज धावक व वृक्ष पर चढने में माहिर हैोती है। पुराने समय में जो काम हाथीघोडे नहीं कर पाते थे, उसे गोह आसानी से कर देती थी। इनकी कमर में रसा बाधकर दीवार पर फेंक दिया जाता था और जब ये अपने पंजों से जमकर दीवार पकड लेती थी, तब रस्सी के सहारे ऊपर चढ जाते थे।
प्रंशात महासागर के आदिवासी गोह खाते भी है। यहाँ इनकी खाल के लिए शिकार किया जाता है। गोह वन्य-प्राणी अधिनियम के तहत संकटगत अबल सूची में शामिल है।
जयंता कुमार घोष

जयंता कुमार घोष को वि‍ज्ञान एवं इंजीनि‍यरी के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे पश्‍चि‍म बंगाल राज्य से हैं।
ऑक

आक (Auk ; ऑक) बत्तक के समान, छोटा, समुद्रीय, टिट्टिभ (Charadriiformes / कारैड्रिइफ़ॉर्मीज़) वर्ग का पक्षी है। इसका शरीर गठा हुआ, पंख छोटे और सँकरे, १२ से १८ परों की छोटी नाप तथा शरीर के पिछले भाग में आपस में झिल्ली से जुड़े, कुल तीन अँगुलियोंवाले, पैर होते हैं। पैरों की स्थिति शरीर के पिछले भाग में होने के कारण आक भूमि पर सीधे होकर चलता है। साधारणत: इसके शरीर के ऊपरी भाग का रंग काला और निचले का श्वेत होता है। यह अंध महासागर तथा प्रशांत महासागरों के उत्तरी भागों और ध्रुव महासागरों में पाया जाता है।
आक अनेक जातियों के होते हैं। इनका निवास अंध तथा प्रशांत महासागरों के उत्तरी भागों और ध्रुव महासागरों मे सीमित है। वर्ष के अधिक भाग को ये तट के पासवाले समुद्र में बिताते हैं। केवल शीत ऋतु में ये दक्षिण की ओर चले जाते हैं। इनका भोजन मुख्यत: मछली तथा कठिनि (क्रस्टेशियन) वर्ग के जीव, जैसे केकड़े झींगा, महाचिंगट (लॉब्स्टर) इत्यादि होते हैं। इन्हें ये जल में गोता मारकर पकड़ते हैं। टापुओं और समुद्रतटीय पहाड़ियों में ये संतानोत्पति के लिए बस जाते हैं। इनकी प्राय: सब जातियाँ घोंसला नहीं बनातीं तथा एक जाति को छोड़कर बाकी सब जातियों के आक वर्ष में केवल एक अंडा देते हैं। अंडे से बाहर निकलने पर बच्चे काले रोएँदार परों से ढके रहते हैं। समुद्र में तो आक मौन रहते हैं, पर संतानोत्पति के लिए बसे उपनिवेशों में ये विचित्र प्रकार के स्वर निकालते हैं।
भीमकाय आक ३० इंच लंबा होता है। परों के लिए अंधाधुंध शिकार किए जाने के कारण इसकी जाति १९वीं सदी में लुप्त हो गई।
जैक्सन बंदरगाह

यह आस्ट्रेलिया का एक प्रमुख बंदरगाह है। यह सिडनी शहर का एक इलाक़ा भी है।